EkBass/fiwiki-20250220-pages-articles huggingface dataset:
Pikkuluikka

Pikkuluikka (Eleocharis parvula) on sarakasvien (Cyperaceae) heimoon ja luikkien (Eleocharis) sukuun kuuluva kasvilaji. Se on yleisesti ottaen hyvin pienikokoinen kasvilaji, joka kasvaa rannoilla, usein kokonaan vedenpinnan alla. Veden alla kasvaessaan se ei muodosta lainkaan kukintotähkiä. Pikkuluikka muistuttaa useita muita luikkalajeja, mutta on erotettavissa niistä rönsyjensä päissä olevien talvehtimissilmujen perusteella. Pikkuluikan varret ovat noin viisi senttimetriä korkeita, velttoja, ohuita ja vaaleanvihreitä. Varret kasvavat pieninä, ruusukemaisina ryhminä. Pikkuluikka muodostaa juurakostaan kapeita rönsyjä, joiden kärkiin muodostuu valkoisia talvehtimissilmuja. Pikkuluikan kukintona on varren päässä oleva yksittäinen tähkä, joka on lähestulkoon surkastunut. Tähkä on pari millimetriä pitkä ja siinä on muutamia kukkia. Tähkäsuomut ovat munanmuotoisia sekä vaaleanvihreitä ja alimmat niistä ovat pituudeltaan ainakin puolet koko tähkän pituudesta. Kukat ovat kolmiluottisia. Pikkuluikan hedelmä on kolmikulmainen, vaaleankullanruskea ja kiiltävä pähkylä. Pikkuluikka kasvaa merenrannoilla yleensä vedessä pehmeillä ja savisilla pohjilla. Pikkuluikkaa tavataan usein yhdessä pikkuhauran (Zannichellia palustris) sekä näkinpartaislevien kanssa. Suomessa pikkuluikkaa tavataan koko merenrannikkoalueella, joskaan se ei ole erityisen yleinen. Pikkuluikan on löytänyt Ruotsissa N. H. Nilsson 21.07.1887 Skånesta ja löytö julkaistiin seuraavana vuonna. Pikkuluikkaa käytetään akvaariokasvina. == Lähteet == == Aiheesta muualla == * Suomen Lajitietokeskus: Pikkuluikka (Eleocharis parvula) * United States Department of Agriculture (USDA): Eleocharis parvula * Flora of China: Eleocharis parvula Luokka:Luikat
Anna Hashimoto

Anna Hashimoto (s. kesäkuu 1989Linton Music: Anna Hashimoto ) on brittiläinen klarinetisti. Hän syntyi Japanissa, mutta muutti synnyinmaastaan Lontooseen kuusi kuukautta myöhemmin. Hän teki konserttodebyyttinsä Lontoossa 15-vuotiaana soittamalla Carl Maria von Weberin musiikkia Englannin kamariorkesterin kanssa Barbican Centressä. Hänet on sittemmin kutsuttu säännöllisesti soittamaan orkesterin solistina. Muihin orkestereihin, joiden konserttosolistina hän on esiintynyt, lukeutuvat Brysselin filharmonikot, Japanin filharmonikot ja Nagoyan filharmonikot. Hashimoto on voittanut kansainvälisen klarinettikilpailun Kortrijkissä (2010), Carlinossa (2009) ja nuorten sarjassa Tokiossa (2003).Anna Hashimoto: Biography Hashimotoa on kuultu merkittävissä esiintymispaikoissa Britanniassa, muualla Euroopassa, Yhdysvalloissa, Meksikossa ja Japanissa. Näiden joukossa ovat olleet South Bank Centre, Wigmore Hall, Dvořák-sali (Praha) ja Suntory-sali (Tokio). Hashimoton ensimmäinen sooloalbumi A Touch of France otettiin kansainvälisesti hyvin vastaan. Debyyttialbumin julkaisua seurasivat toisen (A Touch of Anna) ja kolmannen (A Touch of Britain) albumin julkaisut. Hashimoto opiskeli muun muassa Royal Academy of Musicissa Michael Collinsin johdolla. Hän on johtanut omaa Atéa-kvintettiään. Kapellimestareita, joiden kanssa hän on työskennellyt, ovat olleet Vladimir Ashkenazy, Paul Watkins, Myung-whun Chung ja Jan Latham- Koenig. Kamarimusiikin alueella Hashimoto on tehnyt yhteistyötä muiden muassa Michael Collinsin, Leon McCawleyn ja Tsuyoshi Tsutsumin sekä useiden jousikvartettien kanssa. Hän on vieraillut lukuisten eri orkesterien soittajana ja opettanut klarinetinsoittoa Birminghamin kuninkaallisessa konservatoriossa. == Lähteet == == Aiheesta muualla == * AllMusic: Anna Hashimoto Luokka:Brittiläiset klarinetistit Luokka:Vuonna 1989 syntyneet Luokka:Elävät henkilöt
Ulla-Maarit Magga

Ulla-Maarit Magga on saamelainen luokanopettaja. Magga on valittu saamelaiskäräjien kausille 2012–2015 ja 2016–2019. Hän on ollut saamelaisten edustaja Suomen evankelis-luterilaisen kirkon kirkolliskokouksessa vuosina 2016–2020. == Lähteet == Luokka:Saamelaiskäräjien jäsenet (Suomi) Luokka:Suomalaiset opettajat Luokka:Elävät henkilöt Luokka:Syntymävuosi puuttuu
Coca-Cola-kamera

Coca-Cola-kamera on suomen kielen puhekielessä käytetty ilmaisu, jolla viitataan hyvin yksinkertaiseen kameraan, esimerkiksi Kodak Instamaticiin. Alkuperäinen Coca-Cola-kamera oli Agfan Iso-Rapid If -kamera, joka oli jossain määrin monimutkaisempi laite kuin Kodak Instamatic. Toisin kuin viimemainitussa, siinä valotusta pystyi säätämään. Valotusaikoja löytyi kaksi erilaista, ja himmenninaukon arvoja kolme erilaista. Nimen Coca-Cola-kamera tämä laite sai siitä, että suomalainen Coca-Colan pullottaja järjesti vuonna 1965 tai 1966 kampanjan, jossa pullonkorkkeja keräämällä saattoi saada omakseen Agfan Iso-Rapid Ifin. Keräämällä 20 pullonkorkkia ja lähettämällä niiden sisällä olleet tarrat ja maksamalla 16 markkaa postiennakkona saattoi saada itselleen tämän kameran, jonka arvo oli 44 markkaa. Kampanja onnistui hyvin, sillä kameran menekki oli 125 000 kappaletta puolen vuoden aikana. Kamera käytti Afgan Rapid-järjestelmän filmiä, joka oli ladattu kasettiin. Negatiivin koko oli 24 × 24 mm. ==Lähteet== Luokka:Filmikamerat Luokka:Valokuvausalan tuotemerkit
Monica Raymund

Monica Raymund (s. 26. heinäkuuta 1986 St. Petersburg, Florida) on yhdysvaltalainen näyttelijä. Hänet tunnetaan parhaiten Ria Torresina rikosdraamassa Paljastavat valheet, sekä Gabriela Dawsonina Dick Wolfin luomissa draamasarjoissa Chicago Fire ja Chicago P.D.. == Nuoruus == Raymund syntyi Floridan St. Petersburgissa vuonna 1986 Steve ja Sonia Raymundille. Hän valmistui yksityisestä koulusta (Shorecrest Preparatory School) vuonna 2004 ja esitettäviin taiteisiin erikoistuneesta Juilliard Schoolista vuonna 2008. == Ura == Raymund esiintyi useissa näytelmissä opiskellessaan Juilliard Schoolissa, sekä St. Petersburgissa hän esiintyi LiveArts Peninsula Foundationin alkuperäistuotannoissa Manhattan Casino ja Webb's City: The Musical. Raymund on myös toiminut Ann Reinkingin Broadway Theatre -projektissa esiintyjänä. Vuonna 2008 Raymund sai ensimmäisen televisioroolin NBC:n rikosdraamasarjassa Kova laki: Erikoisyksikkö. Vuonna 2009 hänet valittiin esittämään Maria "Ria" Torresia Foxin rikosdraamasarjaan Paljastavat valheet. CBS kiinnitti Raymundin draamasarjan Good Wife kolmannelle kaudelle. Raymund valittiin tähdittämään Dick Wolf draamasarjaa Chicago Fire vuonna 2012. Hänen esittämä Gabriela Dawson hahmo on vieraillut myös sarjoissa Chicago P.D. ja Chicago Med. == Filmografia == Elokuvat Vuosi Suomenkielinen nimi Alkuperäinen nimi Rooli Huom. 2007 Fighter Fighter Sarah lyhytelokuva 2008 Love? Pain Love? Pain lyhytelokuva 2012 Keinottelua Arbitrage Reina Fifty Grades of Shay Fifty Grades of Shay Dialect Tape lyhytelokuva 2013 Brahmin Bulls Brahmin Bulls Maya Televisiosarjat Vuosi Suomenkielinen nimi Alkuperäinen nimi Rooli Huom. 2008 Kova laki: Erikoisyksikkö Law & Order: Special Victims Unit Trini Martinez 1 jakso 2009–2011 Paljastavat valheet Lie to Me Maria "Ria" Torres päärooli 2011 Blue Bloods Blue Bloods Luisa Sosa 1 jakso 2012– Chicago Fire Chicago Fire Gabriela Dawson päärooli 2013 Totuuden anatomia Body of Proof FBI:n video analysoija 1 jakso 2014– Chicago P.D. Chicago P.D. Gabriela Dawson 2016– Chicago Med Chicago Med Gabriela Dawson 2020– Hightown Hightown Jackie Quinones == Yksityiselämä == Kesäkuussa 2011 Raymund meni naimisiin käsikirjoittaja Neil Patrick Stewartin kanssa. Pari kuitenkin erosi vuonna 2014. Monican on avoimesti HLBT-tukija. Vuonna 2014 hän kertoi Twitterin kautta olevansa biseksuaali. Vuonna 2015 Monican pikkuveli Will menehtyi 27-vuotiaana. Syyskuussa 2015 Raymund kertoi seurustelevansa Tari Segalin kanssa. == Lähteet == == Aiheesta muualla == * Luokka:Vuonna 1986 syntyneet Luokka:Elävät henkilöt Luokka:Yhdysvaltalaiset näyttelijät Luokka:Teatterinäyttelijät Luokka:Seksuaali- ja sukupuolivähemmistöjen oikeuksia ajaneet aktivistit
Pikkusorsimo

Pikkusorsimo (Glyceria declinata) on heinäkasvien (Poaceae) heimoon, sorsimoiden (Glyceria) sukuun kuuluva kasvilaji. Se on monivuotinen ja yleisesti ottaen keskikokoinen heinälaji. Pikkusorsimo muistuttaa ojasorsimoa (Glyceria fluitans), mutta eroaa siitä lehtiensä värin sekä tähkylöidensä ulkohelpeiden ulkonäön perusteella. Pikkusorsimon varret voivat kasvaa noin puoli metriä pitkiksi, mutta jäävät usein lyhyemmiksi. Varret ovat kasvutavaltaan maanmyötäisiä tai kohenevia. Lehdet ovat sinivihreitä, noin puoli senttimetriä leveitä, melko lyhyitä ja kärjistään äkillisesti kapenevia. Lehtitupet ovat sileitä, ja kieleke on pitkä. Pikkusorsimon kukinto on noin 10–20 cm pitkä, enemmän tai vähemmän yksipuoleinen röyhy, jonka tähkylät painuvat yhteen kukinnan jälkeen. Röyhyn alimmassa nivelestä lähtee yleensä vain yksi tai kaksi röyhyn haaraa. Tähkylät ovat isoja sekä liereitä ja niissä on noin kymmenen kukkaa. Tähkylöiden ulkohelpeet ovat leveitä sekä tylppäkärkisiä ja kärjistään tyypillisesti hammaslaitaisia. Ulkohelpeiden suonien kärjet ovat tummia. Sisähelpeet ovat usein ulkohelpeitä pidempiä ja kärjistään tyypillisesti kaksikärkisiä. Pikkusorsimo kukkii kesä–heinäkuussa. Pikkusorsimo kasvaa kosteilla kasvupaikoilla, useimmiten ihmisvaikutteisella ja runsasravinteisella savimaalla, ojissa, laidunmailla, suonlaiteilla ja lammikoissa. Pikkusorsimoa tavataan yleisesti eri puolilla Eurooppaa aivan pohjoisimpia ja itäisimpiä osia lukuun ottamatta. Suomessa pikkusorsimoa on tavattu vain Helsingin seudulla 1990-luvulla. Suomea lähimpänä pikkusorsimoa tavataan Etelä-Ruotsissa, Tanskassa ja Saksassa. Pikkusorsimon tieteellisen nimen lajinimi (declinata) tulee latinan kielen sanasta declinare (suom. kaartua alas). == Lähteet == == Aiheesta muualla == * Laji.fi: Pikkusorsimo (Glyceria declinata) * Integrated Taxonomic Information System (ITIS): Glyceria declinata * Global Biodiversity Information Facility (GBIF): Glyceria declinata * Flora of North America: Glyceria declinata Luokka:Sorsimot
Caia van Maasakker

Caia van Maasakker (s. 5. huhtikuuta 1989 Den Haag) on alankomaalainen maahockeypelaaja ja olympiavoittaja. Hän oli mukana Alankomaiden olympiakultaa voittaneessa joukkueessa Lontoossa 2012 ja Tokiossa 2021. Hän saavutti olympiahopeaa Rio de Janeirossa 2016. Van Maasakker pelasi Alankomaiden maajoukkueessa ensimmäisen maaottelunsa kesäkuussa 2011. Hän on huhtikuuhun 2021 mennessä pelannut 198 maaottelua ja tehnyt niissä 62 maalia. Hän on MM- kilpailuissa voittanut kultaa Den Haagin kotikisoissa 2014 ja Lontoossa 2018. Champions Trophyssa saavutuksina on kultaa vuosina 2011 ja 2018, hopeaa vuonna 2016 sekä pronssia vuonna 2014. EM-kilpailuissa hän on voittanut kultaa vuosina 2017 ja 2019 sekä saanut hopeaa vuonna 2015 ja pronssia vuonna 2013. Van Maasakker edustaa vuonna 2018 seuratasolla SCHC:tä. Aiemmin hän on pelannut MHC:ssä. Hän on pelipaikaltaan puolustaja. == Lähteet == Luokka:Alankomaalaiset maahockeypelaajat Luokka:Alankomaalaiset olympiavoittajat Luokka:Vuonna 1989 syntyneet Luokka:Elävät henkilöt
Kitty van Male

Kitty van Male (s. 5. kesäkuuta 1988 Amstelveen) on alankomaalainen maahockeypelaaja ja olympiavoittaja. Hän oli mukana Alankomaiden olympiakultaa voittaneessa joukkueissa Lontoossa 2012. Hän saavutti olympiahopeaa Rio de Janeirossa 2016. Van Male on pelannut Alankomaiden maajoukkueessa huhtikuuhun 2018 mennessä 103 maaottelua ja tehnyt niissä 29 maalia. Hän saavutti Champions Trophyssa hopeaa vuonna 2016 ja voitti EM-kilpailuissa kultaa vuonna 2017. Van Male edustaa vuonna 2018 seuratasolla Amsterdamia. Hän on pelipaikaltaan hyökkääjä. == Lähteet == Luokka:Alankomaalaiset maahockeypelaajat Luokka:Alankomaalaiset olympiavoittajat Luokka:Vuonna 1988 syntyneet Luokka:Elävät henkilöt
Carlsberg (alue)

Carlsberg on alue Valbyn ja Vesterbro/Kongens Enghave tilastoalueilla melko keskellä Kööpenhaminaa, runsaan kahden kilometrin päästä kaupungin keskustasta. Alue tunnetaan erityisesti siitä, että panimoalan yrityksen Carlsbergin ensimmäinen tehdas perustettiin alueelle 1847. Carlsbergin pinta- ala on noin 33 hehtaaria. Carlsberg lopetti oluen panemisen Valbyssa vuonna 2006. ==Lähteet== == Aiheesta muualla == Luokka:Kööpenhaminan historia Luokka:Kööpenhaminan kaupunginosat
Catherine Robbin

Catherine Robbin (s. 28. syyskuuta 1950 Toronto, Kanada) on kanadalainen taidemusiikin laulaja, äänialaltaan mezzosopraano. Hän opiskeli Dorothy Allan Parkin johdolla The Royal Conservatory of Musicissa (Toronto) sekä Jacob Hammin ja Phyllis Mailingin johdolla Vancouverissa. Lisäksi hän suoritti opintoja Audrey Langfordin johdolla Lontoossa. Hän sai opetusta myös mestarikursseilla ja yksityisesti Ré Kosterilta Kanadassa, Yhdysvalloissa ja Ranskassa sekä Sir Peter Pearsilta Englannissa.Bach-Cantatas.com: Catherine Robbin (Mezzo-soprano) Ammattimaisen debyyttinsä laulajana Robbin teki Georg Friedrich Händelin Messias-oratorion esityksessä 1972 Niagaran sinfoniaorkesterin (St Catharinesin sinfoniaorkesterin) kanssa. Robbin voitti Caplet-palkinnon vuonna 1978 kansainvälisessä laulukilpailussa Pariisissa. Samana vuonna hänet palkittiin hopeamitalilla Geneven kansainvälisessä kilpailussa, ja seuraavana vuonna hän voitti kultapalkinnon Benson & Hedgesin kansainvälisessä laulukilpailussa konserttilaulajille. Vuonna 1978 Robbin alkoi esiintyä triossa basso John Dodingtonin ja sittemmin Valerie Tryonin korvaaman pianisti Jane Coopin kanssa. New Yorkissa Robbin esiintyi resitalistina ensimmäistä kertaa maaliskuussa 1981. Hän on esiintynyt resitalistina, konserttilaulajana sekä oratorioiden roolien tulkitsijana suurten kanadalaisorkesterien ja -kuorojen kanssa. Lisäksi hän on laulanut muiden muassa Bostonin sinfoniaorkesterin, Buffalon filharmonikkojen ja Saint Louisin sinfoniaorkesterin kanssa. Robbin on myös tulkinnut lukuisia oopperarooleja eri aikakausilta muiden muassa Händelin ja Benjamin Brittenin teoksien esityksissä. == Lähteet == Luokka:Kanadalaiset oopperalaulajat Luokka:Mezzosopraanot Luokka:Vuonna 1950 syntyneet Luokka:Elävät henkilöt
Tahmikit

Tahmikit (Collomia) on sinilatvakasvien (Polemoniaceae) heimoon kuuluva kasvisuku. Sukuun kuuluu noin 15–30 lajia. Suvun lajeista Suomessa on tavattu kaitatahmikkia (Collomia linearis) satunnaisesti eri puolilla maata. == Lajeja == * Collomia cavanillesii – andientahmikki * Collomia linearis – kaitatahmikki eli tahmikki == Lähteet == == Aiheesta muualla == * Finto: Kassu – Kasvien suomenkieliset nimet: Collomia * Suomen Lajitietokeskus: Tahmikit – Collomia Luokka:Sinilatvakasvit
Kiurunkukat

Kiurunkukat (Gilia) on sinilatvakasvien (Polemoniaceae) heimoon kuuluva kasvisuku. Sukuun kuuluu ainakin 40 lajia, joiden lisäksi sukuun on kuvattu lähes 200 muutakin lajia, mutta niiden taksonominen asema on toistaiseksi epäselvä. Useita kiurunkukkalajeja käytetään koristekasveina. == Lajeja == * Gilia achilleaefolia tai achilleifolia – harsukiurunkukka * Gilia capitata – pallerokiurunkukka * Gilia laciniata – liuskakiurunkukka * Gilia tricolor – kirjokiurunkukka == Lähteet == == Aiheesta muualla == * Suomen Lajitietokeskus: Kiurunkukat (Gilia) * United States Department of Agriculture (USDA): Gilia Luokka:Sinilatvakasvit
Luettelo Apache Software Foundationin projekteista

Tämä on luettelo Apache Software Foundationin projekteista. == Projektit == *Abdera: Atom-protokollan toteutus *Accumulo: Bigtable-toteutus *ActiveMQ: viestivälitysmekanismi *Airflow: työnkulun hallintaohjelmisto *Allura *Ant: Java-pohjainen käännöstyökalu *Apache Arrow *APR: Apache Portable Runtime, C-kielellä toteutettu kirjasto *Archiva *Beam: dataputkien määrittely- ja toteutuskehys *Beehive *Bloodhound *Calcite *Camel *Celix: OSGi-määrittelyn toteutus *CloudStack: pilvipalvelusovellus *Cocoon: XML sovelluskehys *Commons: Uudelleenkäytettäviä Java-kielellä tehtyjä kirjastoja *Continuum: jatkuvan integraation palvelin *Cordova: mobiilikehityksen sovelluskehys *cTAKES *Curator *CXF: verkkopalveluiden sovelluskehys *DB: tietokantajärjestelmiä **Cassandra: hajautettu tietokanta **Cayenne: Java ORM sovelluskehys **CouchDB: dokumenttitietokanta **Derby: Java-pohjainen relaatiotietokanta **Java Data Objects **Torque: ORM Java-kielelle *Directory: LDAP-hakemistopalvelin *Drill *Excalibur *Falcon *Felix: OSGi-määrittelyn sovelluskehys *Flex *Flink: stream processing -ohjelmistokehys *Flume *Forrest *Geronimo: Java EE-palvelin *Giraph *Groovy *Guacamole: HTML5 verkkosovellus etäkäyttöön *Gump: *Harmony: Java-kielen toteutus (vanhentunut) *Hadoop: sovelluskehys hajautetulle tiedonkäsittelylle *HiveMind *Apache HttpComponents *HTTP Server: WWW-palvelin **mod_perl: moduuli, joka integroi Perl-kielen tulkin Apache-palvelimeen **mod_python: moduuli, joka integroi Python-kielen tulkin Apache-palvelimeen. Vanhentunut, korvaava on mod_wsgi. *iBATIS *Jackrabbit *Jakarta *James: sähköposti- ja usenet-palvelin *jclouds *Jena: sovelluskehys semanttisen verkon sovelluksiin *Kafka: viestivälitys *Kylin *Lenya *Logging **log4j *Lucene **Solr *Lucy *Mahout *Marmotta *Maven *Mesos: klusterinhallinta *MINA **FtpServer: FTP-palvelin *MyFaces: JavaServer Faces toteutus *NetBeans: ohjelmointiympäristö ja ohjelmistoalusta *NiFi *Nutch *OFBiz *Olingo *OODT *Oozie *OpenJPA *OpenNLP *OpenOffice: toimistosovellus *ORC *PDFBox *Pivot *Phoenix *POI *Polygene *Portals *Qpid *Rivet *Samza *Santuario *ServiceMix *Shale *Singa *SpamAssassin *Spark: kehys suuren mittakaavan dataprosessointiin klustereilla *Stanbol *Stonehenge *Stratos *Struts *Subversion: versionhallintajärjestelmä *Synapse *SystemML *Tapestry *Tajo *Thrift *Tika *TCL integraatio Apache httpd -palvelimeen *Tomcat: säiliösovellus Java servleteille ja JSP-sivuille *Traffic Server: proxy- palvelin *UIMA *Velocity *Wave *Web services **Axis **Muse **Rampart **Tuscany *Wicket *Xalan: XSLT-käsittelijöitä *Xerces: XML-parseri *XMLBeans *XML Graphics: XML-formaattien muunnos graafiseksi **Batik **FOP *Zookeeper ==Lähteet== Luokka:Apache Software Foundation
Pirkan Pirtti

Pirkan Pirtti on Pirkkalassa sijaitseva juhlatalo. Pirkan Pirttiä isännöi nykyään Pirkkalan Pirkat ry, joka vuokraa sitä juhla- kokous- yms tarkoituksiin. ==Historiaa== Pirkkalan Suojeluskunta oli rakentanut 1925 Kyöstin ja Sankilan alueiden rajalle Lauri ja Elli Sankilan suusanallisesti suojeluskunnan käyttöön antamalle tontille talkoovoimin pavinljonkityyppisen rakennuksen paikallisjärjestön harjoitusten ja kokoontumisen keskuspaikaksi. Rakennukseen saatiin 1930-luvulla ravintolatilat, jolloin paikka kiinnosti myös huvitilausuuksien pitäjiä. Pinnistys (myöhemmin Pinnistäjät ja Pirkkalan Pirkat) oli ahkera vuokraaja. Viereistä peltoaukeaa käytettiin urheilukisailuihin. Sotien aikaan talosta hoidettiin tähystystoimintaa katolle rakennetusta tähystystornista. Jatkosodan aikaan taloa käytettiin haavoittuneiden toipilaskotina paikallisten lottien voimin. Marraskuussa 1944 eduskunta lakkautti Neuvostoliiton vaatimuksesta suojeluskuntajärjestön. Järjestön omaisuuden uudelleenjärjestelyissä talo ja Haikassa sijainnut suojeluskunnan tontti myytiin Pinnistäjille yhden markan hintaan. Pirkan Pirtti on museoviraston nimeämä suojelukohde. Talo on liikunta- ja kulttuurikäytössä. ==Lähteet== * Turunen, Johannes 1995: Pirkat, porkat ja Piikkarit ==Aiheesta muualla== * https://www.pirkkalanpirkat.fi/uutiset/21482/pirkan-pirtti * https://www.pirkkala-seura.fi/wanhat-valokuvat/liikunta-ja-harrastustoiminta/ Luokka:Pirkkalan rakennukset ja rakennelmat Luokka:Seurantalot Luokka:Suojeluskuntatalot
Magreta Sara

Magreta Sara on saamelainen luokanopettaja ja saamelaiskäräjien jäsen. Sara nousi julkisuuteen kun hän oli vuonna 2011 yhteydessä viestintäministeri Krista Kiuruun, koska Lismassa ei ollut tietoverkko- tai matkapuhelinyhteyksiä eikä tietoa tilanteen parantumisesta ollut. Lisäksi myös lankapuhelinyhteydetkin olivat olleet poikki viikon. Ylen A-reportaasi nosti esille Saran ja lismalaisten vaatimuksen saada kylään matkapuhelinyhteydet. Julkisuuden seurauksena Lismaan tuli marraskuussa 2012 3G-verkkoyhteys. Vuonna 2013 Sara sai kutsun presidentti Sauli Niinistön järjestämälle itsenäisyyspäivän juhlavastaanotolle. == Lähteet == Luokka:Saamelaiskäräjien jäsenet (Suomi) luokka:suomalaiset opettajat luokka:Elävät henkilöt Luokka:syntymävuosi puuttuu
Wang Fengying

Wang Fengying (s. lokakuu 1970, Baoding. Hebei, Kiina) on kiinalainen yritysjohtaja. Hän toimii kiinalaisen autovalmistaja Great Wall Motorin toimitusjohtajana. Hänet on luokiteltu kuuluvan maailman vaikutusvaltaisimpien talouselämän vaikuttajien joukkoon. Yhdysvaltalainen talousjulkaisu Forbes luokitteli Wangin vuoden 2017 maailman vaikutusvaltaisimpien naisten listallaan sijalle 62. Talousjulkaisu Fortune nosti hänet kuitenkin maailman talouselämän kansainvälisten (ei-yhdysvaltalaisten) naisvaikuttajien 9. sijalle (2017). Osin hänen johdollaan kiinalainen autoteollisuus on lisännyt vientiään ja saanut kasvavaa hyväksyntää myös ulkomailla. Vuonna 2011 Great Wall Motor listattiin Shanghain pörssiin; yhtiö noteerataan myös Hongkongin pörssissä. Yhtiö on hankkinut ensimmäisenä kiinalaisena autonvalmistajana ainakin joillekin automalleilleen myös EU:n vaatimat hyväksynnät. Yhtiöllä oli vuonna 2013 jo 12 tuotantolaitosta Kiinan ulkopuolella. Yhtiö vie autoja esimerkiksi Venäjälle, Australiaan, Italiaan ja Zimbabween. Vuonna 2016 yhtiön myynti (+23 %, liikevaihto 14,3 mrd. USD) ja liikevoitto (24 %) nousi merkittävästi. Yritys selvitteli mahdollisuutta aloittaa tuotantoa myös Yhdysvalloissa. Wang kertoi alkuvuonna 2018 Kiinan kansankongressissa yhtiönsä haluavan yli kaksinkertaistaa tuotantonsa vuoteen 2025 mennessä. Tavoitteena on 2 miljoonan auton vuosituotanto. Keskeisenä keinona yhtiön toimitusjohtaja Wang pitää suunniteltua 3,2 miljardin dollarin investointia sähköautotuotantoon ja pienten sähköautojen tuotannon merkittävää kasvattamista. Yhtiö on tehnyt aiesopimuksen esimerkiksi BMW:n kanssa sähköMinien tuotannon aloittamisessa Kiinassa. Vuonna 2017 yhtiön kappalemääräinen autotuotanto (950 315 autoa, toisen lähteen mukaan 1,07 miljoonaa) laski hieman edellisvuodesta. Wang suoritti alemman korkeakoulututkinnon Tianjin Institute of Financessa ennen vuonna 1991 alkanutta työuraansa, ja myöhemmin maisteritutkinnon (rahoitus pääaineenaan) samasta korkeakoulusta vuonna 1999. Hän on työskennellyt koko työuransa Great Wall Motorin palveluksessa; toimitusjohtajaksi hän nousi 13 vuoden työuran jälkeen. Hän kuuluu Kiinan kommunistiseen puolueeseen ja on saanut useita tunnustuksia myös kotimaassaan. ==Lähteet== ==Aiheesta muualla== *Women work toward change (Wang Yanfei, Hou Liqiang, Luo Wangshu, Fan Feifei & Zao Lei, China Daily, 2018-03-08) (chinadaily.com.cn) Luokka:Kiinalaiset yritysjohtajat Luokka:Vuonna 1970 syntyneet Luokka:Elävät henkilöt Luokka:Kiinalaiset elinkeinoelämän vaikuttajat
Tanja Sanila

Tanja Sanila (s. 1979 Sevettijärvi, Inari) on Saamelaiskäräjien jäsen. Hän oli kolttien luottamusmies vuosina 2015–2017. Hänet valittiin ensimmäisenä naisena kolttien korkeimpaan luottamustehtävään. Ennen luottamusmiehenä olemistaan hän toimi saamelaiskulttuurin läänintaiteilijan sijaisena. Koulutukseltaan Sanila on taiteiden maisteri Lapin yliopistosta, ja hänellä on porotalouden ammattitutkinto. Vuonna 2007 Sanila perusti graafisen alan yrityksen Disainarin. Hän kuvitti ja taittoi ensimmäisen väreissä painetun koltansaamen aapiskirjan Jääkk-njaal AABBÂS. Sanila on Kokoomuksen edustaja Inarin kunnanvaltuustossa valtuustokaudella 2017–2021 ja Saamelaiskäräjien kulttuurilautakunnan jäsen 2016–2019. == Lähteet == == Aiheesta muualla == * * MIN ÁRBI - Tanja Sanila, Katrilli kolttakulttuurissa (Youtube, 10.10.2016) Luokka:Suomalaiset saamelaispoliitikot Luokka:Saamelaiskäräjien jäsenet (Suomi) Luokka:Elävät henkilöt Luokka:Vuonna 1979 syntyneet Luokka:Koltat
Still Waters (Breakbotin albumi)

Still Waters on ranskalaisen elektronisen musiikin artistin Breakbotin toinen albumi. Albumin julkaisi Ed Banger Records -levy-yhtiö 5. helmikuuta 2016. ==Kappaleet== # Back for More – 4.16 # Arrested – 3.43 # The Sweetest Romance – 3.56 # 2Good4Me – 4.01 # My Toy – 3.47 # Get Lost – 4.08 # Turning Around – 3.19 # Man Without Shadow – 4.55 # All It Takes – 4.38 # Wet Dream – 2.20 # Too Soon – 4.09 # In Return – 3.20 # Still Waters – 5.28 ==Arvostelut== *AllMusic: ==Lähteet== Luokka:Breakbotin albumit Luokka:Vuoden 2016 albumit
Carlien Dirkse van den Heuvel

Carlien Dirkse van den Heuvel (s. 16. huhtikuuta 1987 's-Hertogenbosch) on alankomaalainen maahockeypelaaja ja olympiavoittaja. Hän oli mukana Alankomaiden olympiakultaa voittaneessa joukkueessa Lontoossa 2012. Hän saavutti olympiahopeaa Rio de Janeirossa 2016. Dirkse van den Heuvel pelasi Alankomaiden maajoukkueessa ensimmäisen maaottelunsa toukokuussa 2008. Hän on huhtikuuhun 2018 mennessä pelannut 189 maaottelua ja tehnyt niissä 25 maalia. Hän on alankomaalaisnaisista pelannut 12:nneksi eniten maaotteluita. Hän on MM-kilpailuissa voittanut kultaa kotikisoissa Den Haagissa 2014 sekä saavuttanut hopeaa Rosariossa 2010. Champions Trophyssa saavutuksina on kultaa vuonna 2011, hopeaa vuonna 2016 sekä pronssia vuosina 2008, 2009, 2012 ja 2014. EM-kilpailuissa hän on voittanut kultaa vuosina 2009, 2011 ja 2017 sekä saanut hopeaa vuonna 2015 ja pronssia vuonna 2013. Dirkse van den Heuvel edustaa vuonna 2018 seuratasolla SCHC:tä. Nuorempana hän pelasi VMHC:ssä ja HC Den Boschissa. Hän on pelipaikaltaan keskikenttäpelaaja. == Lähteet == Luokka:Alankomaalaiset maahockeypelaajat Luokka:Alankomaalaiset olympiavoittajat Luokka:Vuonna 1987 syntyneet Luokka:Elävät henkilöt
Yūka Setō

Yūka Setō (s. 22. helmikuuta 1997 Kamikawa) on japanilainen mäkihyppääjä. Hänen seuransa on Hokkaido High-Tech Athlete Club. Setō sijoittui Falunin MM- kilpailuissa 2015 normaalimäessä 31:nneksi ja Lahden MM-kilpailuissa 2017 14:nneksi. Pyeongchangin talviolympialaisissa 2018 hän hyppäsi normaalimäessä 17:nneksi. Seefeldin MM-kilpailuissa 2019 hän oli normaalimäessä 28:s. Oberstdorfin MM-kilpailuissa 2021 hän sijoittui normaalimäessä 22:nneksi ja joukkuemäessä neljänneksi. Pekingin olympialaisissa 2022 hän sijoittui normaalimäessä 14:nneksi. Maailmancupissa Setō esiintyi ensimmäisen kerran joulukuussa 2014 Lillehammerissa sijoittuen 32:nneksi. Parhaimmillaan hän on sijoittunut neljänneksi maaliskuussa 2018 Oberstdorfissa. Nuorten MM- kilpailuihin Setō on osallistunut kaksi kertaa. Vuoden 2015 kisoissa hän sai joukkuemäessä pronssia ja oli normaalimäessä seitsemäs. Vuonna 2016 hän sijoittui joukkuemäessä kuudenneksi ja normaalimäessä viidenneksi. == Lähteet == Luokka:Japanilaiset mäkihyppääjät Luokka:Vuonna 1997 syntyneet Luokka:Elävät henkilöt
Joyce Sombroek

Joyce Sombroek (s. 10. syyskuuta 1990 Alkmaar) on alankomaalainen maahockeypelaaja ja olympiavoittaja. Hän oli mukana Alankomaiden olympiakultaa voittaneessa joukkueessa Lontoossa 2012. Hän saavutti olympiahopeaa Rio de Janeirossa 2016. Sombroek on pelannut Alankomaiden maajoukkueessa huhtikuuhun 2018 mennessä pelannut 117 maaottelua. Hän on MM-kilpailuissa voittanut kultaa kotikisoissa Den Haagissa 2014 sekä saavuttanut hopeaa Rosariossa 2010. Champions Trophyssa saavutuksina on kultaa vuonna 2011, hopeaa vuosina 2010 ja 2016 sekä pronssia vuosina 2012 ja 2014. EM-kilpailuissa hän on voittanut kultaa vuonna 2011 sekä saanut hopeaa vuonna 2015 ja pronssia vuonna 2013. Sombroek edustaa vuonna 2018 seuratasolla Larenia. Hän on pelipaikaltaan maalivahti. == Lähteet == Luokka:Alankomaalaiset maahockeypelaajat Luokka:Alankomaalaiset olympiavoittajat Luokka:Vuonna 1990 syntyneet Luokka:Elävät henkilöt
Margot van Geffen

Margot van Geffen (s. 23. marraskuuta 1989 Tilburg) on alankomaalainen maahockeypelaaja ja olympiavoittaja. Hän oli mukana Alankomaiden olympiakultaa voittaneessa joukkueessa Lontoossa 2012. Hän saavutti olympiahopeaa Rio de Janeirossa 2016. Hän voitti olympiakultaa Tokion olympialaisissa 2020. Van Geffen pelasi Alankomaiden maajoukkueessa ensimmäisen maaottelunsa kesäkuussa 2011. Hän on huhtikuuhun 2021 mennessä pelannut 204 maaottelua ja tehnyt niissä 15 maalia. Hän on MM-kilpailuissa voittanut kultaa Den Haagin kotikisoissa 2014 ja Lontoossa 2018. Champions Trophyssa saavutuksina on kultaa vuosina 2011 ja 2018, hopeaa vuonna 2016 sekä pronssia vuosina 2012 ja 2014. EM-kilpailuissa hän on voittanut kultaa vuosina 2011, 2017 ja 2019 sekä saanut hopeaa vuonna 2015 ja pronssia vuonna 2013. Van Geffen edustaa vuonna 2018 seuratasolla HC Den Boschia. Aiemmin hän on pelannut TMHC Forwardissa ja HC Rotterdamissa. Hän on pelipaikaltaan puolustaja. == Lähteet == Luokka:Alankomaalaiset maahockeypelaajat Luokka:Alankomaalaiset olympiavoittajat Luokka:Vuonna 1989 syntyneet Luokka:Elävät henkilöt
Tarhaloiskimalainen

Tarhaloiskimalainen (Bombus barbutellus) on kimalaisten sukuun ja loiskimalaisten alasukuun kuuluva mesipistiäislaji. Suomessa se on hyvin harvinainen ja luokiteltu äärimmäisen uhanalaiseksi, joskin saattaa olla jo hävinnyt. == Koko ja ulkonäkö == Tarhaloiskimalainen muistuttaa ulkonäöltään suuresti yleistä mantuloiskimalaista. Naaras on väritykseltään musta, mutta keskiruumiin etu- ja takaosa ovat keltaiset ja takaruumiin kärki osittain valkoinen. Koiraalla keltaista väriä on lisäksi takaruumiin tyviosassa. Siivet ovat tummat. Mantuloiskimalaiseen verrattuna tarhaloiskimalaisnaaraan keskiruumiin takaosan karvoitus on tiheämpää, viimeisessä selkäkilvessä on tiheämmin pisteitä eikä se ole yhtä kiiltävä. Kooltaan tarhaloiskimalainen on 14-17 mm. s. 54-55, 71, 73, 150-151 == Levinneisyys == Tarhaloiskimalaista tavataan Espanjasta ja Irlannista Venäjän kaukoitään saakkaPierre Rasmont & Stéphanie Iserbyt: Atlas of the European Bees: genus Bombus (viitattu 27.4.2018)ja pohjoisessa Ruotsin keskiosiinArtdatabanken (viitattu 27.4.2018). Suomessa sitä on aikaisemmin tavattu sieltä täältä Uudenmaan ja Etelä-Karjalan alueilla, mutta viimeisin havainto on Vantaalta 1980-luvun alusta. == Elinympäristö ja elintavat == Tarhaloiskimalainen on tarhakimalaisen pesäloinen. Naaras tunkeutuu tarhakimalaisen pesään. Piiloteltuaan pesässä jonkin aikaa, se tappaa kuningattaren ja alkaa munia omia muniaan, joista syntyviä toukkia tarhakimalaistyöläiset hoivaavat. Lajin tyypillistä elinympäristöä ovat kedot ja puistot. Koiraat ruokailevat ainakin kaunokilla ja ohdakkeilla. Suomen kansallisessa uhanalaisarvioinnissa 2010 tarhaloiskimalainen on luokiteltu äärimmäisen uhanalaiseksi, mutta koska viimeisimmästä havainnosta on yli 30 vuotta se saattaa tosiasiassa olla jo hävinnyt. Myös Ruotsissa laji on taantunut ja sen odotetaan harvinaistuvan edelleen, mutta on toistaiseksi luokiteltu elinvoimaiseksi. == Lähteet == == Aiheesta muualla == *Laji.fi: Tarhaloiskimalainen (Bombus barbutellus) *UniProt: Taxonomy - Bombus barbutellus (Barbut's cuckoo-bee) (Psithyrus barbutellus) Luokka:Kimalaiset
Rautjärven asemanseutu

Rautjärven asemanseutu (aiemmin Korjola) on Rautjärven kunnan eteläosassa sijaitseva, Rautjärven rautatieaseman ympärille syntynyt runsaan 200 asukkaan taajama. Vuoden 2018 lopussa asukkaita oli yhteensä 213. Taajaman vaikutusalueella lähikylissä asuu noin 800 asukasta. Asemanseudulta on matkaa Rautjärven kuntakeskukseen Simpeleelle 21 km ja Imatran Vuoksenniskalle 18 km. Taajamassa toimi aiemmin vuonna 1995 perustettu Aseman koulu (luokka-asteiden 1–6 alakoulu). Sittemmin asemanseudulle on jäänyt vain Otsolassa (Urheilijankatu 9) annettava luokka-asteiden 0–2 alkuopetus; samassa kiinteistössä toimii päiväkoti Karhunpesä. Asemanseudulla toimii myös Rautjärven kunnankirjaston lähikirjasto Asemankirjasto. Asemanseudun palveluihin lukeutuvat lisäksi muun muassa päivittäistavarakauppa M Aseman Puoti ja Pub Kahvila Aseman Kello. ==Lähteet== Luokka:Rautjärven kylät Luokka:Etelä-Karjalan maakunnan taajamat
Konianvuori

Konianvuori (tunnettu myös nimellä Konia) on mäki- ja kallioalue Vihdin pohjoisosassa Olkkalan, Herrakunnan ja Moksin kylien välisellä alueella. Se kohoaa 58 metriä viereisen Moksjärven yläpuolelle ja 149 metriä merenpinnan yläpuolelle. Alueella on kaksi luonnonsuojelualuetta. Näistä suuremmalla, valtion omistamalla Konianvuoren luonnonsuojelualueella muun muassa pyöräily on kielletty.Metsähallituksen infotaulu "Konianvuori luonnonsuojelualue" Konianvuoren alue kuuluu kokonaisuudessaan 123 hehtaarin kokoiseen Natura 2000-alueeseen (FI0100039) sekä valtakunnallisesti merkittävään kallioalueeseen (KAO010128). Konianvuori on kytkeytynyt myös sen eteläpuolella olevaan, luontoarvoiltaan merkittävään alueeseen. Konianvuori on melko suosittu nähtävyys. Siellä on useita polkuja, näköalapaikka Moksjärvelle ja Vihdin seurakunnan vanha nuotiopaikka. Mäen koillisjyrkänteessä on suuri, erityislaatuinen hiidenkirnu. == Lähteet == Luokka:Suomen Natura-alueet Luokka:Vihdin luonto Luokka:Vihdin nähtävyydet Luokka:Uudenmaan luonnonsuojelualueet Luokka:Suomen hiidenkirnut
Marloes Keetels

Marloes Keetels (s. 4. toukokuuta 1993 Schijndel) on alankomaalainen maahockeypelaaja ja olympiamitalisti. Hän oli mukana Alankomaiden olympiahopeaa saavuttaneessa joukkueessa Rio de Janeirossa 2016. Hän voitti olympiakultaa Tokion olympialaisissa 2020. Keetels pelasi Alankomaiden maajoukkueessa ensimmäisen maaottelunsa helmikuussa 2013. Hän on huhtikuuhun 2018 mennessä pelannut 115 maaottelua ja tehnyt niissä 13 maalia. Hän on MM- kilpailuissa voittanut kultaa kotikisoissa Den Haagissa 2014. Champions Trophyssa saavutuksina on hopeaa vuonna 2016 ja pronssia vuonna 2014. EM- kilpailuissa hän on voittanut kultaa vuonna 2017 sekä saanut hopeaa vuonna 2015. Keetels edustaa vuonna 2018 seuratasolla HC Den Boschia. Aiemmin hän on pelannut SMHC De Hopbelissa. Hän on pelipaikaltaan keskikenttäpelaaja. == Lähteet == Luokka:Alankomaalaiset maahockeypelaajat Luokka:Alankomaalaiset olympiavoittajat Luokka:Vuonna 1993 syntyneet Luokka:Elävät henkilöt
Järvisammaleläimet

Järvisammaleläimet (Phylactolaemata) on sammaleläinten luokka, jonka jäsenet elävät yksinomaan makeassa vedessä. Siihen kuuluu vain yksi lahko, Plumatellida. Ne muodostavat runkokuntia, jotka koostuvat identtisistä, mikroskooppisista yksilöistä. Yksilöt kykenevät itsenäiseen syömiseen, ruoansulatukseen ja lisääntymiseen. Järvisammaleläimet siivilöivät ravinnokseen alkueläimiä, bakteereja ja orgaanista ainesta vedestä. == Lähteet == *
Mantuloiskimalainen

Mantuloiskimalainen (Bombus bohemicus) on kimalaisten sukuun ja siellä loiskimalaisten alasukuun kuuluva mesipistiäislaji. Se on Suomen yleisin loiskimalaislaji. == Koko ja ulkonäkö == Mantuloiskimalaisnaaras on musta, mutta keskiruumiin etuosa on leveälti keltainen ja takaruumiin kärkiosa laajasti valkoinen. Myös takaruumiin etuosassa sekä keskiruumiin sivuilla ja takaosassa voi olla keltaista karvoitusta. Koiras muistuttaa naarasta väritykseltään, mutta yksilökohtaista vaihtelua keltaisen värin määrässä on enemmän. Siivet ovat tummahkot. Kooltaan mantuloiskimalainen on 12-20 mm. s. 54-55, 71, 73, 148 == Levinneisyys == Mantuloiskimalainen on Euroopan yleisimpiä loiskimalaisia ja sen esiintymisalue ulottuu Espanjan ja Italian pohjoisosista napapiirin pohjoispuolellePierre Rasmont & Stéphanie Iserbyt: Atlas of the European Bees: genus Bombus (viitattu 27.4.2018). Myös Aasian pohjoisosissa se on laajalti levinnyt, mutta etelämpänä elinalueet keskittyvät vuoristoihin. Pohjois-Amerikassa lajin kannat ovat romahtaneet. Suomessa se on yleisin loiskimalainen ja esiintyy koko maassa pohjoisinta Lappia lukuun ottamatta. Myös Norjassa se on alasukunsa yleisin lajiArtsdatabanken (viitattu 26.4.2018). == Elinympäristö ja elintavat == Mantuloiskimalainen on pääasiassa mantukimalaisen pesäloinen, mutta sen tiedetään loisineen myös kangaskimalaisella. Naaras aloittaa mantukimalaispesän etsinnän jo toukokuussa ja sellaisen löydettyään tunkeutuu pesään. Piiloteltuaan jonkin aikaa keräämässä itseensä pesän ominaistuoksua, se surmaa alkuperäisen kuningattaren ja alkaa munia omia muniaan, joista syntyvää loiskimalaisjälkikasvua mantukimalaistyöläiset hoivaavat. Laji viihtyy aukeissa ympäristöissä sekä valoisissa kangasmetsissä. Koiraat käyvät loppukesällä monilla erilaisilla kukilla. Naaraat käyvät kukilla keväällä ennen kuin valtaavat pesän. Euroopassa ja Aasiassa mantuloiskimalainen on laajalle levinnyt ja yleisimpiä loiskimalaislajeja, mutta Pohjois-Amerikassa sen kannat ovat romahtaneet siinä määrin, että IUCN pitää lajia siellä äärimmäisen uhanalaisena. Uhanalaisuuden asteen ollessa hyvin erilainen esiintymisalueen eri osissa, kansainvälisesti se on luokiteltu puutteellisesti tunnetuksi.. == Lähteet == == Aiheesta muualla == *Laji.fi: Mantuloiskimalainen (Bombus bohemicus) *Ötökkätieto: Mantuloiskimalainen (Bombus bohemicus) *UniProt: Taxonomy - Bombus bohemicus (Gypsy cuckoo-bee) (Psithyrus bohemicus) *Pherobase: Semiochemicals of Bombus bohemicus Luokka:Kimalaiset
Teenage Color

Teenage Color on ranskalaisen elektronisen musiikin artistin Collegen esikois- EP. EP julkaistiin 3. maaliskuuta 2008. ==Kappaleet== #Can You Kiss Me First – 3.42 #Teenage Color – 3.13 #My Secret Romance – 3.15 #The Drone – 5.42 #The Scarlett Empress – 1.26 ==Lähteet== Luokka:Esikois-EP:t Luokka:Ranskalaiset elektronisen musiikin albumit Luokka:Ranskalaiset synthpop-albumit Luokka:Vuoden 2008 EP:t
Willemijn Bos

Willemijn Bos (s. 2. toukokuuta 1988 Eelde) on alankomaalainen maahockeypelaaja ja olympiamitalisti. Hän oli mukana Alankomaiden olympiahopeaa saavuttaneessa joukkueessa Rio de Janeirossa 2016. Bos pelasi Alankomaiden maajoukkueessa ensimmäisen maaottelunsa kesäkuussa 2011. Hän on pelannut 106 maaottelua ja tehnyt niissä kaksi maalia. Nivelsidevamma viimeisessä olympialaisia edeltäneessä harjoitusottelussa esti hänen matkansa Lontoon olympialaisiin 2012 mutta neljä vuotta myöhemmin hän sai Rion kisoista olympiamitalin, minkä jälkeen hän luopui maajoukkuetehtävistä. Hän on MM- kilpailuissa voittanut kultaa kotikisoissa Den Haagissa 2014. Champions Trophyssa saavutuksina on kultaa vuonna 2011, hopeaa vuonna 2016 sekä pronssia vuosina 2012 ja 2014. EM-kilpailuissa hän on voittanut kultaa vuonna 2011 sekä saanut hopeaa vuonna 2015 ja pronssia vuonna 2013. Bos edustaa vuonna 2018 seuratasolla Larenia. Aiemmin hän on pelannut GHHC Groningenissa. Hän on pelipaikaltaan puolustaja. == Lähteet == Luokka:Alankomaalaiset maahockeypelaajat Luokka:Alankomaalaiset olympiamitalistit Luokka:Vuonna 1988 syntyneet Luokka:Elävät henkilöt
Juhani Tamminen -palkinto

Juhani Tamminen -palkinto on Suomen Jääkiekkoliiton vuosittain jakama palkinto, joka annetaan Mestiksen mestarijoukkueen päävalmentajalle. Palkinto on myönnetty kaudesta 2008–2009 alkaen ja ensimmäinen palkinnon saaja oli Sportin Juhani Tamminen, jonka mukaan palkinto nimettiin keväällä 2017. ==Palkinnon saajat== Kausi Valmentaja Joukkue 2008–2009 Juhani Tamminen Sport 2009–2010 Jarno Pikkarainen Jokipojat 2010–2011 Antti Törmänen Sport 2011–2012 Pasi Räsänen Sport 2012–2013 Jarno Pikkarainen Jukurit 2013–2014 Juha Juujärvi KooKoo 2014–2015 Antti Pennanen Jukurit 2015–2016 Antti Pennanen Jukurit 2016–2017 Pasi Räsänen SaPKo 2017–2018 Mikko Heiskanen KeuPa HT 2018–2019 Maso Lehtonen Ketterä 2019–2020 Ei jaettu Ei jaettu 2020–2021 Maso Lehtonen Ketterä 2021–2022 Tuomo Ropo Ketterä 2022–2023 Tomas Westerlund K-Espoo ==Lähteet== Luokka:Mestispalkinnot
Oleksandr Kornijtšuk

Oleksandr Jevdokimovitš Kornijtšuk (, ; 25. toukokuuta 1905 Hristinovkan kylä, Kiovan kuvernementti, Venäjän keisarikunta – 14. toukokuuta 1972 Ukrainan SNT, Neuvostoliitto) oli ukrainalainen näytelmäkirjailija ja yhteiskunnallinen vaikuttaja. Oleksandr Kornijtšuk syntyi rautatietyöläisen perheeseen. Hän valmistui Kiovan kansanvalistusinstituutista vuonna 1929, työskenteli Kiovan ja Odessan elokuvastudiolla ja toimi myöhemmin diplomaattina, Neuvostoliiton korkeimman neuvoston kansanedustajana vuodesta 1937) Ukrainan kirjailijaliiton puheenjohtajana (1938–1941 ja 1946–1954), Ukrainan SNT:n ministerineuvoston varapuheenjohtajana (1953–1954) ja Ukrainan SNT:n korkeimman neuvoston puheenohtajana (vuodesta 1959). Kornijtšuk aloitti kirjallisen toimintansa vuonna 1925. Hän kirjoitti sekä ukrainaksi että venäjäksi. Hän oli sosialistisen realismin näkyvimpiä edustajia ja pyrki aina noudattamaan NKP:n linjaa. Hän on kirjoittanut historiallisia, vallankumous- ja sota-aiheisia draamoja, mutta myös psykologisia, satiirisia ja lyyrisiä näytelmiä. Kornijtšuk sai viidesti Stalin-palkinnon ja Leninin rauhanpalkinnon vuonna 1960. Hän oli naimisissa kirjailija Wanda Wasilewskan kanssa. Kornijtšukin näytelmä Zahybel eskadry sai paljon huomiota, ja sitä esitettiin laajalti Neuvostoliitossa. Sen jälkeisessä tuotannossa hänen tyylinsä edustaa sosialistista realismia, ja näytelmät noudattavat puolueen ohjeita ja propagandistisia tarpeita. Muun muassa näytelmässä Pravda (1937, ) hän kirjoittaa Venäjän kansan ”isällisestä avusta” Ukrainalle. Eeppinen historiallinen näytelmä Bohdan Hemelnytskyi (1939) on Ukrainan ja Venäjän yhdistämisen puolustelua. Siihen perustuu elokuva vuodelta 1939 ja Kostjantyn Dankevytšin säveltämä saman niminen ooppera vuodelta 1951. Ivan Košelivetsin mukaan hän kritisoi tuotannossaan neuvostojärjestelmän virheitä näennäisesti mutta pysyi kuitenkin aina puolueen sensoreiden hyväksymissä rajoissa. ==Suomennetut teokset== * **Sisältää Kornijtšukin kolminäytöksisen näytelmän Platon Kretshet, jonka on suomentanut Walter Suni. ==Lähteet== Luokka:Neuvostoliittolaiset näytelmäkirjailijat Luokka:Ukrainalaiset näytelmäkirjailijat Luokka:Vuonna 1905 syntyneet Luokka:Vuonna 1972 kuolleet
Bro Park

Bro Park on vuonna 2016 valmistunut laukkarata, joka sijaitsee Tukholman läänissä Upplands-Bron kunnassa. Se rakennettiin vuonna 1960 avatun Täbyn laukkaradan korvaajaksi. Bro Parkissa on vuosittain noin 40 kilpailupäivää. Merkittävimmät vuosittaiset suurkilpailut ovat Stockholms Stora Pris ja Stockholm Cup. Bro Parkin rakennuskustannukset olivat noin 50 miljoonaa euroa. Päätös radan rakentamisesta syntyi vuonna 2011, kun Ruotsin laukkaurheilun keskusjärjestä Svensk Galopp myi noin 10 kilometriä Tukholman pohjoispuolella sijaitsevan Täbyn laukkaradan alueen JM Bygg ja Skanska -rakennusyhtiöille 200 miljoonalla eurolla. Paikalle rakennetaan 4 000 asukkaan Täby Parkin kaupunginosa. == Lähteet == == Aiheesta muualla == *Bro Parkin kotisivut Luokka:Laukkaradat Luokka:Upplands-Bron kunta Luokka:Tukholman urheilupaikat
Constance Marie Charpentier

Constance Marie Charpentier, tunnettu myös sukunimellä Blondelu (4. huhtikuuta 1767 Pariisi – 3. syyskuuta 1849 Pariisi) oli ranskalainen taidemaalari. Hän teki paljon naisten ja lasten muotokuvia.http://www.constance-charpentier.fr/ Charpentierin isä oli kauppias, jonka tiedetään joutuneen oikeuteen luvattomasta lääkkeiden myymisestä. Tyttären saama taidekoulutus on jäänyt suurelti osin dokumentoimatta, mutta varmuudella tiedetään hänen saaneen opetusta Jacques-Louis Davidilta, Louis Latiffelta ja Pierre Bouillonilta. http://wwww.blog.nmwa.org/2012/05/30/royalists-to-romantics-spotlight-on- constance-marie-charpentier/ Avioliiton taiteilija solmi vuonna 1793 Victor- François Charpentierin kanssa, joka oli ammatiltaan virkamies. Aviomiehen suvussa oli vallankumouksen kannattajia ja Charpentier maalasi Georges Dantonin muotokuvan. Vuonna 1798 hän piti ensimmäisen näyttelynsä. Charpentierin työt nauttivat omana aikanaan arvostusta ja valtio osti yhden hänen töistään tuolloin huomattavalla 1 500 frangin summalla. Uransa varrella Charpentierin tiedetään maalanneen vain yhden historiamaalauksen, nimeltään Melankolia. Siitä on tullut hänen tunnetuin työnsä. Viimeisen näyttelynsä hän piti vuonna 1821. Sen jälkeen hän antoi yksityistunteja maalaamisessa noin kymmenen vuoden ajan. == Lähteet == Luokka:Ranskalaiset taidemaalarit Luokka:Vuonna 1767 syntyneet Luokka:Vuonna 1849 kuolleet
Tarhakimalainen

Tarhakimalainen (Bombus hortorum) on kimalaisten sukuun kuuluva mesipistiäislaji. == Koko ja ulkonäkö == Tarhakimalainen on musta, mutta keskiruumiin etu- ja takaosa sekä koko takaruumiin tyviosa ovat laajalti kirkkaan keltaiset. Lisäksi takaruumiin kärki on valkoinen. Pää on hyvin pitkulainen ja imukärsä kimalaisen kokoon nähden erittäin pitkä, jopa yli 20 mm. Koiraat eroavat kuningattarista ja työläisistä pitempien tuntosarvien perusteella. Lentäessään kukasta kukkaan tarhakimalainen pitää pitkää imukärsäänsä ojennettuna. Sen koko 10–22 mm. s. 65, 76, 80, 90 == Levinneisyys == Tarhakimalaista tavataan lähes koko Manner-Euroopan poikki kulkevalla alueella Anatolian pohjoisosista ja itään koko Siperiaan. Pohjois-Afrikassa sitä ei tavata. Euroopastakin se puuttuu Azoreilta, useimmilta Välimeren saarilta ja pohjoiselta tundralta. Laji on tavattu Islannista, jonne se lienee kulkeutunut ihmisen mukana. Se on viety 1880-luvulla Uuteen-Seelantiin.Pierre Rasmont & Stéphanie Iserbyt: Atlas of the European Bees: genus Bombus, viitattu 27.4.2018 . Suomessa tarhakimalainen esiintyy koko maassa. Se on etelässä melko yleinen mutta harvinaistuu pohjoista kohti. == Elinympäristö ja elintavat == Tarhakimalainen viihtyy puistoissa, puutarhoissa ja sekametsissä. Kuningatar perustaa pesän usein puun juurakkoon tai kiven alle, lähelle maanpintaa. Erittäin pitkän imukärsänsä vuoksi tarhakimalainen pystyy vierailemaan pitkätorvisissa kukissa, joiden meteen muut hyönteiset eivät pääse helposti hyödyntämään. Se on puna-apilan tärkeimpiä pölyttäjiä. Koiraat houkuttelevat nuoria, parittelemattomia kuningattaria luokseen merkitsemällä puiden ja pensaiden oksia tuottamallaan feromonilla. == Lähteet == == Aiheesta muualla == *Laji.fi: Tarhakimalainen (Bombus hortorum) * Artdatabanken * Artsdatabanken *UniProt: Taxonomy - Bombus hortorum (Small garden bumblebee) *Pherobase: Semiochemicals of Bombus hortorum, the Three-banded white-tailed bumblebee Luokka:Kimalaiset
Wild Wild Wonderland

Wild Wild Wonderland on Saara Aallon viides studioalbumi, joka julkaistiin 27. huhtikuuta 2018. Ensimmäisellä listaviikollaan albumi nousi Suomen virallisen albumilistan toiseksi. Albumin kolmella ensimmäisellä singlellä (”Monsters”, ”Domino”, ”Queens”) Aalto kilpaili Uuden Musiikin Kilpailussa maaliskuussa 2018. Äänestyksen voitti ”Monsters”-kappale, jolla Aalto edusti Suomea Eurovision laulukilpailussa toukokuussa 2018. == Kappaleet == == Arvostelut == * Iskelmä: pettynyt * Kaleva: suopea * Keskisuomalainen: * Uutisklubi: positiivinen == Lähteet == Luokka:Vuoden 2018 albumit Luokka:Saara Aallon albumit
Dejana Radanović

Dejana Radanović (s. 14. toukokuuta 1996) on serbialainen tennispelaaja. Hän on sijoittunut parhaimmillaan kaksinpelissä WTA-listan sijalle 246 syyskuussa 2017. Hän on voittanut urallaan kuusi ITF-turnausta kaksinpelissä. Radanović edusti Serbiaa Fed Cupissa ensimmäisen kerran vuonna 2017. == Lähteet == == Aiheesta muualla == * * Luokka:Serbialaiset tennispelaajat Luokka:Vuonna 1996 syntyneet Luokka:Elävät henkilöt
Kartanokimalainen

Kartanokimalainen (Bombus hypnorum) on kimalaisten sukuun kuuluva mesipistiäislaji. Muista kimalaislajeista poiketen se pesii usein rakennuksissa. == Koko ja ulkonäkö == Kartanokimalainen on musta kimalaislaji, jonka keskiruumin selkäpuoli on kokonaan oranssinruskea ja takaruumin kärki kirkkaanvalkoinen. Ruskeaa väriä on etenkin koiraalla myös takaruumiin tyvessä sekä pään etuosassa. Ruumiin pituus 11-20 mm. s. 70, 74, 80, 112, 154. == Levinneisyys == Kartanokimalaista tavataan suuressa osassa Eurooppaa. Se puuttuu Välimeren ympäristöstä. Britteinsaarilta laji tavattiin ensimmäisen kerran vuonna 2001 ja on levinnyt siellä hyvin nopeasti ollen paikoitellen jo yleinenBombus hypnorum monitoring (viitattu 27.4.2018). Laji tavattiin Islannista ensimmäisen kerran vuonna 2008 ja sen odotetaan leviävän sielläkin nopeasti.Pierre Rasmont & Stéphanie Iserbyt: Atlas of the European Bees: genus Bombus (viitattu 27.4.2018) Suomessa se esiintyy koko maassa, mutta harvinaistuu pohjoista kohti. == Elinympäristö ja elintavat == Kun kimalaispesät yleensä ovat maan alla, kartanokimalainen pesii puunkoloihin ja rakennuksiin, mihin sen nimikin monilla kielillä viittaa. Se kelpuuttaa pesäpaikaksi myös linnunpöntöt ja pystyy häätämään sinne jo asettuneen pikkulinnun. Pesän sisäänkäynti on ulkokautta, mutta asuinrakennuksissa sijaitsevista pesistä kimalaisia eksyy usein sisätiloihinkin. Pesät ovat monesti suuria. Yhdessä pesässä saattaa olla jopa 400 työläistä. Laji on kimalaiseksi aggressiivinen ja yhdyskunta puolustaa pesää tarvittaessa kiivaasti.Artsdatabanken (viitattu 26.4.2018) Pesässä loisii joskus kartanoloiskimalaisia. Lajin ominta ympäristöä ovat niityt ja kedot sekä kaupunkiympäristöt. Lyhyen imukärsänsä vuoksi kartanokimalainen ei pääse käsiksi pitkätorvisten kukkien meteen. Se on kuitenkin monien puutarhakasvien keskeinen pölyttäjä. == Lähteet == == Aiheesta muualla == *Laji.fi: Kartanokimalainen (Bombus hypnorum) *Ötökkätieto: Kartanokimalainen (Bombus hypnorum) * Artdatabanken * Artsdatabanken *UniProt: Bombus hypnorum (Tree bumblebee) (Pyrobombus hypnorum) *Pherobase: Semiochemicals of Bombus hypnorum, the Tree bumblebee Luokka:Kimalaiset